## Odluka o općinskim porezima Općine Mrkopalj

### NN 11/2002 (1.2.2002.), Odluka o općinskim porezima Općine Mrkopalj

# OPĆINA MRKOPALJ

282

Na teme­lju članka 68. Zakona o lokalnoj i područnoj (re­gionalnoj)
samoupravi (»Narodne novine« broj 33/01.), članaka 30. do 44. Zakona o
financira­nju jedinica lokalne i područne (re­gionalne) samouprave (»Narodne
novine« broj 117/93., 69/57., 33/00., 73/00., 127/00. i 59/01.), te članka 19.
Statuta Općine Mrkopa­lj, Općinsko vijeće Općine Mrkopa­lj, na sjednici održanoj
30. 11. 2001. godine, donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom odlukom utvrđuju se općinski porezi za općinu Mrkopa­lj teme­ljem
kojih se ostvaruju prihodi Općine Mrkopa­lj.

II. VRSTE POREZA

Članak 2.

Općinski porezi su:

1. prirez na dohodak (5%)

2. porez na potroš­nju

3. porez na kuće za odmor

4. porez na tvrtku odnosno naziv

5. porez na korište­nje javnih površina

6. porez na neobrađeno obradivo po­ljoprivredno zem­ljište

7. porez na nekorištene poduzetničke nekretnine.

III. PRIREZ NA
DOHODAK

Članak 3.

Obveznici poreza
na dohodak s područja općine Mrkopa­lj plaćaju prirez porezu na dohodak po
stopi od 5%. Prirez porezu na dohodak po odredbama ovog članka prihod je Općine
na području koje je prebivalište ili uobičajeno boravište obveznika prireza.

IV. POREZ NA POTROŠNJU

Članak 4.

Porez na potroš­nju plaća se na potroš­nju alkoholnih pića, piva i
bezalkoholnih pića u ugostite­ljskim objektima.

Članak 5.

Obveznik poreza je pravna i fizička osoba koja pruža ugostite­ljske
usluge.

Osnovicu poreza na potroš­nju čini prodajna cijena pića koje se proda u
ugostite­ljskim objektima.

Članak 6.

Porez na potroš­nju plaćaju porezni obveznici tog poreza po stopi od 2%
na osnovicu u rokovima propisanim za plaća­nje poreza na dodanu vrijednost.

V. POREZ NA KUĆE
ZA ODMOR

Članak 7.

Porez na kuće za odmor plaćaju pravne i fizičke osobe koje su vlasnici
kuća za odmor na području općine Mrkopa­lj.

Kućom za odmor smatra se svaka zgrada, dio zgrade ili stan koji se
koristi povremeno ili sezonski.

Porez na kuće za odmor plaća se godiš­nje, i to u visini od 15,00 kn po četvornom
metru korisne površine, teme­ljem ispostav­ljenog rješe­nja Porezne uprave –
Ispostave Delnice.

Članak 8.

Obveznici poreza na kuće za odmor dužni su jedinici Porezne uprave
dostaviti podatke o korisnoj površini objekta i druge podatke potrebne za
razrez poreza, do 31. ožujka godine za koju se razrezuje porez.

Članak 9.

Porez na kuće za odmor ne plaćaju vlasnici objekata koji imaju prebivalište
na području općine Mrkopa­lj, što dokazuju potvrdom o prebivalištu.

VI. POREZ NA TVRTKU ODNOSNO NAZIV

Članak 10.

Porez na tvrtku odnosno naziv plaćaju pravne i fizičke osobe koje su
obveznici poreza na dobit ili poreza na dohodak, a plaća se u godiš­njem
iznosu.

Osobe iz stavka 1. ovog članka
koji u svom sastavu imaju poslovne jedinice (prodavaonice, pogone, radionice,
prodajna mjesta) obveznici su poreza na tvrtku za svaku poslovnu jedinicu.

Porez na tvrtku odnosno naziv
je prihod Općine na području koje je sjedište, odnosno prebivalište obveznika
tog poreza.

Plaća se u roku od 15 dana od
dostave rješe­nja o razrezu tog poreza i to:

1. Obveznici poreza koji
imaju zaposlenih više od 30 radnika (velika poduzeća) – 2.000,00 kn

2. Obveznici poreza sa
zaposlenih do 30 radnika (sred­nja poduzeća) i hoteli – 800,00 kn

3. Obveznici poreza sa
zaposlenih do 10 radnika (mala poduzeća), obveznici plaća­nja poreza na dohodak
od obrta i slobodnih zanima­nja, te fizičke osobe koje obav­ljaju samostalnu
djelatnost; samostalni ugostite­lji, trgovačke rad­nje, proizvodne i uslužne
djelatnosti – 400,00 kn

4. Obveznici koji ne obav­ljaju
djelatnost ne plaćaju porez na tvrtku odnosno naziv.

Rješe­nje o razrezu poreza na
tvrtku odnosno naziv donosi jedinica porezne uprave prema sjedištu ili
prebivalištu obveznika poreza na tvrtku odnosno naziv.

VII. POREZ NA KORIŠTENJE JAVNIH POVRŠINA

Članak 11.

Porez na korište­nje javnih površina plaćaju pravne i fizičke osobe koje
koriste javnu površinu za drža­nje raznog materijala i robe, odlaga­nje građevnog
materijala i građevnog otpada i sl., a koje ne služi obav­lja­nju djelatnosti
trgovine, odnosno prodaji proizvoda i pruža­nju usluga, u iznosu od 2,00 kn po četvornom
metru dnevno.

Članak 12.

Javnom površinom se smatraju sve površine koje su u stvarnosti vlasništvo
Općine Mrkopa­lj, a koje slobodno i nesmetano koriste građani za svoje potrebe
(vož­nju, šet­nju, prolaz, odmor i rekreaciju, okup­lja­nja i sl.).

Općina Mrkopa­lj
održava javne površine, uprav­lja istima, određuje način i uvjete korište­nja
javnih površina, te obav­lja nad­zor korište­nja istih.

Članak 13.

Rješe­nje o
razrezu poreza na korište­nje javnih površina donosi Porezna uprava – Ispostava
Delnice, a na teme­lju odobre­nja za korište­nje javne površine koje izdaje
tijelo nadležno za komunalne poslove u Općini Mrkopalj.

VIII. POREZ NA
NEOBRAĐENO OBRADIVO POLJOPRIVREDNO ZEMLJIŠTE

Članak 14.

Porez na neobrađeno obradivo po­ljoprivredno
zem­ljište pla­ća­ju vlasnici ili zakupci toga zem­ljišta ako zem­ljište ne
obrađuju godinu dana.

Pod neobrađenim obradivim po­ljoprivrednim zem­ljištem
iz stavka 1. ovog članka smatra se zem­ljište koje se po svojoj veličini, klasi
i kulturi može obrađivati i privesti po­ljoprivrednoj proizvod­nji, ali ga ne
obrađuju vlasnici ili zakupci tog zem­ljišta.

Članak 15.

Osnovica poreza na neobrađeno obradivo po­ljoprivredno
zem­ljište je površina neobrađenog obradivog po­ljoprivrednoga zem­ljišta izražena
u hektarima.

Članak 16.

Porez na neobrađeno obradivo po­ljoprivredno
zem­ljište pla­ća se po jednom hektaru neobrađenog obradivog po­ljopri­vrednog
zem­ljišta u iznosu:

1. na oranice – 250,00 kn godiš­nje

2. na livade i paš­njake – 100,00 kn godiš­nje.

Članak 17.

Porez na neobrađeno obradivo po­ljoprivredno
zem­ljište ne plaća se na zem­ljište koje je povjereno na privremeno uprav­lja­nje
Općini.

Općina može svojom
odlukom propisati oslobađa­nje od plaća­nja poreza na neobrađeno obradivo po­ljoprivredno
zem­ljište ovisno o mjestu (planinsko, brdsko), veličini, klasi i kulturi zem­ljišta,
te zbog nesposobnosti za rad poreznog obveznika, zbog starosti ili bolesti.

Članak 18.

Obveznici poreza na neobrađeno obradivo po­ljoprivredno
zem­ljište moraju nadležnom poreznom tijelu dostaviti podatke o mjestu, veličini,
klasi i kulturi zem­ljišta koje se ne obrađuje.

Podatke iz stavka 1. ovog članka treba dostaviti
do 31. ožujka godine za koju se utvrđuje porez.

Porez na neobrađeno obradivo po­ljoprivredno
zem­ljište plaća se u roku od 15 dana od dana dostave rješe­nja o utvrđiva­nju
toga poreza.

Porez je prihod Općine Mrkopa­lj na čijem se
području nalazi neobrađeno obradivo po­ljoprivredno zem­ljište.

IX. POREZ NA
NEKORIŠTENE PODUZETNIČKE NEKRETNINE

Članak 19.

Porez na nekorištene poduzetničke nekretnine plaća se na nekretnine
namije­njene obav­lja­nju poduzetničke djelatnosti (pro­izvodni i drugi
poslovni prostori) koje se ne koriste.

Pod nekorištenim
poduzetničkim nekretninama iz stavka 1. ovoga članka smatraju se nekretnine u
kojima se ne obav­lja djelatnost godinu dana.

Članak 20.

Obveznik poreza na
nekorištene poduzetničke nekretnine je fizička ili pravna osoba, vlasnik
nekretnina na području općine Mrkopa­lj.

Članak 21.

Osnovica poreza na nekorištene poduzetničke nekretnine je korisna površina
nekretnine izražena u četvornim metrima.

Članak 22.

Porez na nekorištene
poduzetničke nekretnine plaća se 15,00 kn po četvornom metru korisne površine
poduzetničke nekretnine.

Članak 23.

Porez na nekorištene poduzetničke nekretnine ne plaća se na nekretnine
koje su povjerene na privremeno uprav­lja­nje Općini Mrkopa­lj.

Porez na nekorištene
poduzetničke nekretnine ne plaća se na nekretnine koje imaju svojstvo kulturnog
dobra prema Zakonu o zaštiti i očuva­nju kulturnih dobara (»Narodne novine«,
broj 69/99.).

Općina može propisati oslobađa­nje
od plaća­nja poreza na nekorištene poduzetničke nekretnine u slučaju više sile,
prirodnih nepogoda ili ako postoje druge zapreke ­njihovu korište­nju.

Članak 24.

Obveznici poreza na nekorištene
poduzetničke nekretnine moraju nadležnom poreznom tijelu dostaviti podatke o
nekoriš­tenim poduzetničkim nekretninama.

Podatke iz stavka 1. ovog članka
treba dostaviti do 31. ožujka godine za koju se utvrđuje porez.

Porez na nekorištene
poduzetničke nekretnine plaća se u roku od 15 dana od dana dostave rješe­nja o
utvrđiva­nju toga poreza.

Porez je prihod Općine Mrkopa­lj na čijem se području nalazi nekorištena
poduzetnička nekretnina.

X. ZAJEDNIČKE ODREDBE

Članak 25.

Porezi iz članka 2. ove Odluke uplaćuju se u korist proračuna Općine
Mrkopa­lj.

Razrez poreza iz članka
2. ove Odluke, obračun, naplatu i nadzor provodi Porezna uprava, Ispostava
Delnice, koja pokreće i prekršajni postupak protiv prekršite­lja u skladu s
kaznenim od­red­bama.

Članak 26.

U svezi s razrezom, naplatom, žalbom, obnovom postupka, zastarom i
drugim postupovnim odredbama pri plaća­nju općin­skih poreza na odgovarajući način
se primje­njuju odredbe Zakona o porezu na dohodak.

XI. KAZNENE
ODREDBE

Članak 27.

(1) Novčanom kaznom od 500,00 do 25.000,00 kn kaznit će se za prekršaj:

1. pravna ili fizička osoba koja ne obračuna i ne uplati porez na potroš­nju
u propisanom roku (članak 6. stavak 1.)

2. pravna ili fizička osoba koja ne dostavi podatke za utvrđiva­nje
poreza na kuće za odmor (članak 7. stavak 1.)

3. pravna ili fizička osoba koja ne dostavi podatke za utvrđiva­nje
poreza na neobrađeno obradivo zem­ljište (članak 14. stavci 1. i 2.)

4. pravna ili fizička osoba koja ne dostavi podatke za utvrđiva­nje
poreza na nekorištene poduzetničke nekretnine (članak 19. stavci 1. i 2.).

(2) Za prekršaj iz stavka 1. ovog članka kaznit će se odgovorna osoba u
pravnoj osobi novčanom kaznom od 1.000,00 do 10.000,00 kn.

XII. PRIJELAZNE I  ZAVRŠNE
ODREDBE

Članak 28.

Stupa­njem na snagu ove Odluke, prestaje važiti Odluka o općinskim
porezima (»Službene novine Primorsko-goranske žu­pa­nije« broj 8/94. i 5/98.).

Članak 29.

Ova odluka stupa na snagu osmog dana od dana objave u »Službenim
novinama Primorsko-goranske županije«, a primje­njuje se od 1. siječ­nja 2002.
godine.

Klasa: 410-01/01-01/03
Urbroj: 2112-05-01-01-1
Mrkopa­lj, 30. studenoga 2001.

Predsjednik
Općinskog vijeća
Općine Mrkopa­lj
**Ivan Butković, ing.,** v. r.

Odluka, NN 11/2002-282